આ અંગે ગુજરાત રાજય નગરપાલિકા મહામંડળ અમરેલી જિલ્લાની યાદીમાં જણાવ્યા મુજબ નગરપાલિકાના કર્મચારીઓને સાતમાં પગાર પંચનો લાભ આપવો, કર્મચારીઓના પગાર ધોરણમાં પાલિકાની રીકવરીની ટકાવારીમાં પગાર ધોરણ નકકી કરવાની મર્યાદા છે તે રદ કરવી, રાજય સરકારના કર્મચારીઓને આપવામાં આવતા તમામ પ્રકારના મેડીકલ સેવા સહિતના લાભો નગરપાલિકા સહિતના કર્મચારીઓને આપવા સહિતની માગણીઓ સાથે લાંબા સમયથી લડત ચાલી રહી છે અને આ મુદે અગાઉ કર્મચારીઓ દ્વારા રેલી, આવેદન, પ્રતીક હડતાલ, ધરણા સહિતના કાર્યક્રમો પણ યોજવામાં આવ્યા હતા.